Терент Ҷаниа 80 шықәса ихыҵра инамаданы, апоезиатә хәылҧазы мҩаҧган ААУ аҟны.
24.02.2017
Ашәҟәыҩҩы, ажурналист, Аҧсны акультура зҽаҧсазтәыз аусзуҩы Терент Ҷаниа ҧшьынҩеижәа шықәса ихыҵра инамаданы, апоезиатә хәылҵазы мҩаҧган Аҧснытәи аҳәынҭқарратә университет аҟны. Аиҧылараҟны ирзааҭгылон апоет ирҿиара, ирыхцәажәон иажәеинраалақәа. Астудентцәеи аинтеллегенциа ахаҭарнакцәеи реиҧылара мҩаҧысит аныҳәатә ҭагылазаашьа аманы.
Аҧсуара, аҧсадгьыл абзиабара, ауаҩра, ацқьара- абарҭ роуп изызку апоет Терент Ҷаниа иажәеинраалақәа.
Ҩынҩеижәи жәабатәи ашықәсқәа рҽеиҩшамҭаз апоет илитературатә ҟазара ааҧшуа иалагеит. Раҧхьатәи иажәеинраалақәа адунеи рбоит зқьы жәшәи ханҩеижәи хәба шықәсазы. Терент Михаил-иҧа Ҷаниа ипоезиа еиҳаракгьы илирикатәуп. Ахәылҧаз аҟны еизаз зегьы апоет дырзаҧхьеит аҵыхәтәантәи аамҭақәа рзы ииҩыз акы-ҩба иажәеинраалақәа.
Апоет иажәеинраалақәа ирылхуп ҩажәи жәохә инарзынаҧшуа ашәақәа. Иара дравторуп ҩажәи хәба апрозатә шәҟәқәа. Аныҳәатә гәалаҟазаара зцыз аиҧылара аартуа, Аҧснытәи аҳәынҭқарратә университет афилологиатә факультет адекан Арда Ашәба иҳәеит, астудентцәеи арҿиаратә усзуҩцәеи реиҧыларақәа акыр шаҵанакуа, ихатәроу аҧсуа поетцәа ражәеинраалақәа аҿар ирдыруазар шахәҭоу.
Аҧсуа литература акафедра аиҳабы Ахра Анқәаб иҳәеит, Терент Ҷаниа дшыруаӡәкыу асахьаркыратә ажәа ааҧсара ҟамҵаӡакәа амаҵ азызуа.
Терент Ҷаниа ипоезиа шыласугьы, аҵакы ҵаулоуп. Иахьатәи аиҧыларала иубарҭоуп апоет аҿар дшырзааигәоу , аҿаргьы иара бзиа дшырбо. Актәи акурс астудент Милена Дараселиаҧҳа дзыҧхьаз апоет иажәеинраала «Сгәазырҳага, сыҧсынра» шьахәны илыҧхьаӡоит.
Терент Ҷаниа акафедра аусзуҩцәа иҭабуп ҳәа раиҳәеит ас еиҧш иҟаз аиҧылара ахьеиҿыркааз азы. Сара сыҧсҭазаараҿы ари иаҵанакуа даара ирацәоуп, исхашҭраны сыҟаӡам» - иҳәеит апоет. Ажәеи ашәеи анеицу аныҳәа иаҳагьы иарҧшӡоит. Апоет иубилеи идныҳәало аиҧылара хыркәшахеит Кәасҭа Ченгелиа иашәақәа рыла.
Наала Чхьынџьериаҧҳа, Беслан Џьынџьал, АТ.
532
Ашәҟәыҩҩы, ажурналист, Аҧсны акультура зҽаҧсазтәыз аусзуҩы Терент Ҷаниа ҧшьынҩеижәа шықәса ихыҵра инамаданы, апоезиатә хәылҵазы мҩаҧган Аҧснытәи аҳәынҭқарратә университет аҟны. Аиҧылараҟны ирзааҭгылон апоет ирҿиара, ирыхцәажәон иажәеинраалақәа. Астудентцәеи аинтеллегенциа ахаҭарнакцәеи реиҧылара мҩаҧысит аныҳәатә ҭагылазаашьа аманы.
Аҧсуара, аҧсадгьыл абзиабара, ауаҩра, ацқьара- абарҭ роуп изызку апоет Терент Ҷаниа иажәеинраалақәа.
Ҩынҩеижәи жәабатәи ашықәсқәа рҽеиҩшамҭаз апоет илитературатә ҟазара ааҧшуа иалагеит. Раҧхьатәи иажәеинраалақәа адунеи рбоит зқьы жәшәи ханҩеижәи хәба шықәсазы. Терент Михаил-иҧа Ҷаниа ипоезиа еиҳаракгьы илирикатәуп. Ахәылҧаз аҟны еизаз зегьы апоет дырзаҧхьеит аҵыхәтәантәи аамҭақәа рзы ииҩыз акы-ҩба иажәеинраалақәа.
Апоет иажәеинраалақәа ирылхуп ҩажәи жәохә инарзынаҧшуа ашәақәа. Иара дравторуп ҩажәи хәба апрозатә шәҟәқәа. Аныҳәатә гәалаҟазаара зцыз аиҧылара аартуа, Аҧснытәи аҳәынҭқарратә университет афилологиатә факультет адекан Арда Ашәба иҳәеит, астудентцәеи арҿиаратә усзуҩцәеи реиҧыларақәа акыр шаҵанакуа, ихатәроу аҧсуа поетцәа ражәеинраалақәа аҿар ирдыруазар шахәҭоу.
Аҧсуа литература акафедра аиҳабы Ахра Анқәаб иҳәеит, Терент Ҷаниа дшыруаӡәкыу асахьаркыратә ажәа ааҧсара ҟамҵаӡакәа амаҵ азызуа.
Терент Ҷаниа ипоезиа шыласугьы, аҵакы ҵаулоуп. Иахьатәи аиҧыларала иубарҭоуп апоет аҿар дшырзааигәоу , аҿаргьы иара бзиа дшырбо. Актәи акурс астудент Милена Дараселиаҧҳа дзыҧхьаз апоет иажәеинраала «Сгәазырҳага, сыҧсынра» шьахәны илыҧхьаӡоит.
Терент Ҷаниа акафедра аусзуҩцәа иҭабуп ҳәа раиҳәеит ас еиҧш иҟаз аиҧылара ахьеиҿыркааз азы. Сара сыҧсҭазаараҿы ари иаҵанакуа даара ирацәоуп, исхашҭраны сыҟаӡам» - иҳәеит апоет. Ажәеи ашәеи анеицу аныҳәа иаҳагьы иарҧшӡоит. Апоет иубилеи идныҳәало аиҧылара хыркәшахеит Кәасҭа Ченгелиа иашәақәа рыла.
Наала Чхьынџьериаҧҳа, Беслан Џьынџьал, АТ.
Оцените новость:
+1
+2
+3
+4
+5
Сохраните ссылку или поделитесь с друзьями